和李六侍御文宣王廟釋奠作
作者：劉禹錫
朝代：唐

paragraphs: 歎息魯先師，生逢周室卑。
有心律天道，無位救陵夷。
歷聘不能用，領徒空爾爲。
儒風正禮樂，旅象入蓍龜。
西狩非其應，中都安足施。
世衰由我賤，泣下爲人悲。
遺教光文德，興王叶夢期。
土田封後胤，冕服飾虛儀。
鐘鼓膠庠薦，牲牢郡邑祠。
聞君喟然歎，偏在上丁時。